O‘zbekiston Respublikasining Budjet kodeksi qabul qilinishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish, shuningdek ayrim qonun hujjatlarini o‘z kuchini yo‘qotgan deb topish to‘g‘risida

1-modda. O‘zbekiston Respublikasining 1993-yil 2-sentabrda qabul qilingan “Mahalliy davlat hokimiyati to‘g‘risida”gi 913-XII-sonli Qonuniga (O‘zbekiston Respublikasi Oliy Kengashining Axborotnomasi, 1993-yil, № 9, 320-modda; O‘zbekiston Respublikasi Oliy Majlisining Axborotnomasi, 1997-yil, № 9, 241-modda; 1999-yil, № 1, 20-modda; 2005-yil, № 1, 18-modda; O‘zbekiston Respublikasi Oliy Majlisi palatalarining Axborotnomasi, 2005-yil, № 12, 418-modda; 2007-yil, № 4, 163-modda, № 9, 420-modda; 2008-yil, № 12, 640-modda) quyidagi o‘zgartish va qo‘shimchalar kiritilsin:
 1) 8-moddaning ikkinchi qismidagi “budjet mablag‘lari, budjetdan tashqari fondlarning va aniq maqsadga qaratilgan fondlarning mablag‘lari” degan so‘zlar “mahalliy budjetlarning mablag‘lari va budjetdan tashqari jamg‘armalarning mablag‘lari” degan so‘zlar bilan almashtirilsin;
 2) quyidagi mazmundagi 81-modda bilan to‘ldirilsin:
 Xalq deputatlari viloyat, tuman, shahar Kengashi budjetdan tashqari jamg‘armalar tashkil etishi mumkin, ularga quyidagilar kiritiladi:
 fuqarolar, korxonalar, muassasalar, tashkilotlarning, bundan budjet tashkilotlari mustasno, ixtiyoriy badallari va xayriyalari;
 qonun hujjatlarida taqiqlanmagan boshqa budjetdan tashqari mablag‘lar.
 Mahalliy hokimiyat organlari viloyat, tuman, shahar budjetdan tashqari jamg‘armalarining mablag‘lari shaxsiy g‘azna hisobvaraqlarida turadi, olib qo‘yilmaydi hamda tegishli xalq deputatlari Kengashi va hokimning qaroriga ko‘ra sarflanadi”;
 3) III bob chiqarib tashlansin;
 4) 24-moddaning birinchi qismi:
 ikkinchi xatboshisidagi “mahalliy budjet va uning ijrosiga doir hisobotni” degan so‘zlar chiqarib tashlansin;
 uchinchi xatboshisi quyidagi tahrirda bayon etilsin:
 “viloyatlar va Toshkent shahri mahalliy budjetlarini, shuningdek tumanlar va shaharlar budjetlarini tegishincha viloyatlar va Toshkent shahar, tumanlar va shaharlar hokimlarining taqdimnomasiga binoan ko‘rib chiqish hamda qabul qilish”;
 quyidagi mazmundagi to‘rtinchi va beshinchi xatboshilar bilan to‘ldirilsin:
 “viloyatlar va Toshkent shahri mahalliy budjetlarining, shuningdek tumanlar va shaharlar budjetlarining tegishli davrdagi ijrosi to‘g‘risidagi hisobotlarni tegishincha viloyatlar va Toshkent shahar, tumanlar va shaharlar hokimlarining taqdimnomasiga binoan ko‘rib chiqish hamda tasdiqlash;
 mahalliy soliqlar va boshqa majburiy to‘lovlarning stavkalarini qonun hujjatlarida belgilangan miqdorlar doirasida belgilash”;
 to‘rtinchi — o‘n ikkinchi xatboshilari tegishincha oltinchi — o‘n to‘rtinchi xatboshilar deb hisoblansin.
 5) 25-modda birinchi qismining to‘rtinchi xatboshisi quyidagi tahrirda bayon etilsin:
 “viloyat, tuman, shaharni iqtisodiy va ijtimoiy rivojlantirishning asosiy yo‘nalishlarini, viloyat va Toshkent shahar mahalliy budjetining, tuman va shahar budjetining tegishli loyihasini, shuningdek uning ijrosi to‘g‘risidagi hisobotni xalq deputatlari Kengashiga taqdim etadi”.
 2-modda. O‘zbekiston Respublikasining 1996-yil 29-avgustda qabul qilingan “Xorijdan mablag‘ jalb qilish to‘g‘risida”gi 263-I-sonli Qonuniga (O‘zbekiston Respublikasi Oliy Majlisining Axborotnomasi, 1996-yil, № 9, 126-modda) quyidagi o‘zgartishlar kiritilsin:
 1) 4-moddaning birinchi va ikkinchi qismlari quyidagi tahrirda bayon etilsin:
 “Davlatning xorijdan mablag‘ jalb qilishi to‘g‘risida O‘zbekiston Respublikasi nomidan shartnomalar tuzish huquqiga O‘zbekiston Respublikasi Prezidenti, O‘zbekiston Respublikasi Vazirlar Mahkamasi yoki ular tomonidan vakolat berilgan organ egadir.
 Davlat tashqi qarzining eng yuqori miqdori har yili O‘zbekiston Respublikasi Oliy Majlisi palatalari tomonidan kelgusi yil uchun O‘zbekiston Respublikasi Davlat budjeti va davlat maqsadli jamg‘armalari budjetlari qabul qilinayotganda belgilanadi”;
 2) 5-modda quyidagi tahrirda bayon etilsin:
 O‘zbekiston Respublikasining davlat kafolati (bundan buyon matnda davlat kafolati deb yuritiladi) qarz oluvchi-rezident o‘zidan undiriladigan summani qarz (kredit) berish kelishuvlarida belgilangan muddatda to‘lamagan taqdirda O‘zbekiston Respublikasining qarz beruvchi oldidagi qarzni to‘liq yoki qisman to‘lash majburiyatidir.
 Davlat kafolatlari qarz beruvchilarga qarz oluvchi-rezidentlar o‘zlari olgan kreditlar (qarzlar) bo‘yicha majburiyatlarni bajarishining ta’minoti sifatida beriladi. Jismoniy shaxslarning majburiyatlari bo‘yicha davlat kafolatlari berilmaydi.
 Kreditlar (qarzlar) bo‘yicha davlat kafolatlari qarz oluvchi bilan tuzilgan shartnoma shartlari asosida O‘zbekiston Respublikasi Prezidentining yoki O‘zbekiston Respublikasi Vazirlar Mahkamasining qaroriga ko‘ra beriladi.
 Kafil oldidagi shartnoma majburiyatlari qarz oluvchi tomonidan bajarilmagan taqdirda, u kafil bilan kelishmay turib foydani taqsimlashga hamda boshqa qarzlar bo‘yicha to‘lovlarni amalga oshirishga haqli emas.
 O‘zbekiston Respublikasi Moliya vazirligi davlat kafolatlarini rasmiylashtirish bo‘yicha vakolatli organdir.
 O‘zbekiston Respublikasi Moliya vazirligi berilgan davlat kafolatlari bilan shart qilib qo‘yilgan to‘lovlarni amalga oshirgach, amalga oshirilgan to‘lovlar va ular bilan bog‘liq xarajatlar summasini qarz oluvchi-rezidentdan so‘zsiz undirib olish huquqiga ega.
 Davlat kafolatlarini rasmiylashtirish, berish, ro‘yxatdan o‘tkazish va ular bo‘yicha majburiyatlarni bajarish tartibi O‘zbekiston Respublikasi Vazirlar Mahkamasi tomonidan belgilanadi.
 Agar rezidentlarning qarz majburiyatlari kafolatlanmagan bo‘lsa, O‘zbekiston Respublikasi ular yuzasidan javobgar bo‘lmaydi”;
 3) 6-modda chiqarib tashlansin;
 4) 8-moddaning to‘rtinchi — sakkizinchi xatboshilari quyidagi mazmundagi to‘rtinchi — yettinchi xatboshilar bilan almashtirilsin:
 “davlatning xorijdan mablag‘ jalb qilishi bo‘yicha shartnomalarni va davlat kafolatlarini ro‘yxatdan o‘tkazish;
 davlat tashqi qarzini hisobga olish va monitoring qilish;
 davlat tashqi qarziga xizmat ko‘rsatish, davlat kafolatlarini bajarish;
 qonun hujjatlariga muvofiq boshqa vakolatlar”.
 3-modda. O‘zbekiston Respublikasining 1996-yil 30-avgustda qabul qilingan “Buxgalteriya hisobi to‘g‘risida”gi 279-I-sonli Qonuniga (O‘zbekiston Respublikasi Oliy Majlisining Axborotnomasi, 1996-yil, № 9, 142-modda; O‘zbekiston Respublikasi Oliy Majlisi palatalarining Axborotnomasi, 2013-yil, № 4, 98-modda, № 10, 263-modda) quyidagi qo‘shimcha va o‘zgartishlar kiritilsin:
 1) 5-modda:
 quyidagi mazmundagi uchinchi qism bilan to‘ldirilsin:
 “Budjet tashkilotlarining buxgalteriya hisobini va moliyaviy hisobotini tartibga solish O‘zbekiston Respublikasi Moliya vazirligi tomonidan tasdiqlanadigan budjet hisobi standartlari asosida amalga oshiriladi”;
 uchinchi qismi to‘rtinchi qism deb hisoblansin;
 2) 12-modda quyidagi mazmundagi to‘qqizinchi qism bilan to‘ldirilsin:
 “Budjet tashkilotlarining aktivlari va majburiyatlarini baholash budjet hisobi standartlariga muvofiq amalga oshiriladi”;
 3) 13-modda quyidagi mazmundagi ikkinchi qism bilan to‘ldirilsin:
 “O‘zbekiston Respublikasi Davlat budjetining va davlat maqsadli jamg‘armalari budjetlarining ijrosi bo‘yicha daromadlar va xarajatlar ular kelib tushgan yoki to‘langan davrda budjet hisobi standartlariga muvofiq aks ettiriladi”;
 4) 16-moddaning to‘rtinchi qismi quyidagi mazmundagi to‘rtinchi va beshinchi qismlar bilan almashtirilsin:
 “Budjet tashkilotlarining moliyaviy hisoboti budjet to‘g‘risidagi qonun hujjatlariga muvofiq tuziladi va taqdim etiladi.
 Moliyaviy hisobotning tarkibi va mazmuni O‘zbekiston Respublikasi Moliya vazirligi tomonidan belgilanadi”;
 5) 18-moddaning uchinchi qismi “yuridik shaxs” degan so‘zlardan keyin “(budjet tashkilotlaridan tashqari)” degan so‘zlar bilan to‘ldirilsin;
 6) 19-modda:
 uchinchi qismi chiqarib tashlansin; 
 to‘rtinchi va beshinchi qismlari tegishincha uchinchi va to‘rtinchi qismlar deb hisoblansin.
 4-modda. Quyidagilar o‘z kuchini yo‘qotgan deb topilsin:
 1) O‘zbekiston Respublikasining 2000-yil 14-dekabrda qabul qilingan “Budjet tizimi to‘g‘risida”gi 158-II-sonli Qonuni (O‘zbekiston Respublikasi Oliy Majlisining Axborotnomasi, 2001-yil, № 1–2, 6-modda);
 2) O‘zbekiston Respublikasi Oliy Majlisining 2000-yil 14-dekabrda qabul qilingan “Budjet tizimi to‘g‘risida”gi O‘zbekiston Respublikasi Qonunini amalga kiritish haqida”gi 159-II-sonli Qarorining (O‘zbekiston Respublikasi Oliy Majlisining Axborotnomasi, 2001-yil, № 1–2, 7-modda) 1 va 2-bandlari;
 3) O‘zbekiston Respublikasining 2004-yil 26-avgustda qabul qilingan “Davlat budjetining g‘azna ijrosi to‘g‘risida”gi 664-II-sonli Qonuni (O‘zbekiston Respublikasi Oliy Majlisining Axborotnomasi, 2004-yil, № 9, 164-modda); 
 4) O‘zbekiston Respublikasi Oliy Majlisining 2004-yil 26-avgustda qabul qilingan “Davlat budjetining g‘azna ijrosi to‘g‘risida”gi O‘zbekiston Respublikasi Qonunini amalga kiritish haqida”gi 665-II-sonli Qarori (O‘zbekiston Respublikasi Oliy Majlisining Axborotnomasi, 2004-yil, № 9, 165-modda);
 5) O‘zbekiston Respublikasining 2005-yil 23-mayda qabul qilingan “O‘zbekiston Respublikasining ayrim qonun hujjatlariga o‘zgartishlar kiritish to‘g‘risida”gi O‘RQ-2-sonli Qonunining (O‘zbekiston Respublikasi Oliy Majlisi palatalarining Axborotnomasi, 2005-yil, № 5, 152-modda) 7-moddasi;
 6) O‘zbekiston Respublikasining 2005-yil 19-dekabrda qabul qilingan “Ba’zi davlat boshqaruv organlarining qayta tashkil etilganligi munosabati bilan O‘zbekiston Respublikasining ayrim qonun hujjatlariga o‘zgartishlar kiritish to‘g‘risida”gi O‘RQ-4-sonli Qonunining (O‘zbekiston Respublikasi Oliy Majlisi palatalarining Axborotnomasi, 2005-yil, № 12, 413-modda) 6-moddasi; 
 7) O‘zbekiston Respublikasining 2005-yil 31-dekabrda qabul qilingan “Uy-joy-kommunal xo‘jaligi sohasida islohotlarning amalga oshirilishi munosabati bilan O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi O‘RQ-19-sonli Qonunining (O‘zbekiston Respublikasi Oliy Majlisi palatalarining Axborotnomasi, 2005-yil, № 12, 418-modda) 6-moddasi;
 8) O‘zbekiston Respublikasining 2007-yil 27-aprelda qabul qilingan “Budjet tizimi to‘g‘risida”gi O‘zbekiston Respublikasi Qonuniga o‘zgartish va qo‘shimchalar kiritish haqida”gi O‘RQ-95-sonli Qonuni (O‘zbekiston Respublikasi Oliy Majlisi palatalarining Axborotnomasi, 2007-yil, № 4, 168-modda);
 9) O‘zbekiston Respublikasining 2007-yil 20-sentabrda qabul qilingan “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi O‘RQ-113-sonli Qonunining (O‘zbekiston Respublikasi Oliy Majlisi palatalarining Axborotnomasi, 2007-yil, № 9, 420-modda) 4-moddasi;
 10) O‘zbekiston Respublikasining 2007-yil 17-dekabrda qabul qilingan “Budjet tizimi to‘g‘risida”gi hamda “Davlat budjetining g‘azna ijrosi to‘g‘risida”gi O‘zbekiston Respublikasi qonunlariga o‘zgartish va qo‘shimchalar kiritish haqida”gi O‘RQ-130-sonli Qonuni (O‘zbekiston Respublikasi Oliy Majlisi palatalarining Axborotnomasi, 2007-yil, № 12, 601-modda);
 11) O‘zbekiston Respublikasining 2008-yil 31-dekabrda qabul qilingan “Soliq to‘g‘risidagi qonun hujjatlari takomillashtirilishi munosabati bilan O‘zbekiston Respublikasining ayrim qonunlariga o‘zgartish va qo‘shimchalar kiritish haqida”gi O‘RQ-197-sonli Qonunining (O‘zbekiston Respublikasi Oliy Majlisi palatalarining Axborotnomasi, 2008-yil, № 12, 640-modda) 30-moddasi;
 12) O‘zbekiston Respublikasining 2009-yil 6-aprelda qabul qilingan “Davlat budjetining g‘azna ijrosi to‘g‘risida”gi O‘zbekiston Respublikasi Qonunining 7-moddasiga qo‘shimcha kiritish haqida”gi O‘RQ-204-sonli Qonuni (O‘zbekiston Respublikasi Oliy Majlisi palatalarining Axborotnomasi, 2009-yil, № 4, 131-modda);
 13) O‘zbekiston Respublikasining 2010-yil 9-sentabrda qabul qilingan “Fuqarolarning pensiya ta’minoti tizimi takomillashtirilishi munosabati bilan O‘zbekiston Respublikasining ayrim qonun hujjatlariga o‘zgartishlar kiritish to‘g‘risida”gi O‘RQ-254-sonli Qonunining (O‘zbekiston Respublikasi Oliy Majlisi palatalarining Axborotnomasi, 2010-yil, № 9, 334-modda) 7-moddasi.
 5-modda. Ushbu Qonun 2014-yil 1-yanvardan e’tiboran kuchga kiradi.